Cuneiform Tablet BIN 4 61 (NBC 1899)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ša-lim-a-ḫi-im qí-bi₄-ma um-ma la-qé-pu-um ú ì-lí-a-lúm-ma 6 GÚ 30 ma-na AN.NA ku-nu-ki 20 TÚG šu-ru-tum qá-dí ša li-wi-tim 85 {TÚG}ku-ta-ni ša a-na ì-lí-áš-ra-ni ta-dí-nu ŠÀ.BA 4.25 {TÚG}ku-ta-ni ù šu-ra-am ni-is-ḫa-tim il₅-qé-ú 2 GÍN KÙ.BABBAR i-pu-lu 8 {TÚG}ku-ta-ni iš-ra-tí-kà É.GAL-lúm il₅-qé ù 2 GÍN KÙ.BABBAR ta-pu-ul ší-tí TÚG.ḪI-tí-kà 72.75 {TÚG}ku-ta-nu 1 TÚG šu-ra-am a-na iš-ra-tim il₅-qé-ú 3 GÍN KÙ.BABBAR i-pu-lu ší-tí šu-ru-tí-kà 18 TÚG qá-dí ša li-wi-tim i-na 6 GÚ 30 ma-na AN.NA-ki-kà 12 ma-na AN.NA ni-is-ḫa-tim il₅-qé-ú 9.66666 ma-na mu-ṭá-ú 6.33333 ma-na AN.NA {d}NIN.ŠUBUR-ba-ni il₅-qé a-na-kam lá wa-ša-áb iš-tù 50 ma-na 5 GÍN AN.NA-ak qá-tí-šu 4 SÌLA re-eš₁₅-tám 0.33333 ma-na AN.NA ù 5 GÍN KÙ.BABBAR ša a-na a-bi-tí-ba-an tù-šé-bi₄-lá-šu-ni gám-ru 9 ma-na AN.NA a-na ì-lí-áš-ra-ni ni-pu-ul ší-tí AN.NA-ki-kà 5 GÚ 53 ma-na AN.NA ŠÀ.BA 3 GÚ LÁ 1 ma-na AN.NA 7 GÍN.TA 20 {TÚG}ku-ta-ni 0.5 ma-na.TA 10 TÚG šu-ru-tum 10 5 GÍN.TA ŠU.NÍGIN KÙ.BABBAR-pì-kà 38 ma-na 4.25 GÍN PUZUR₄-a-na DUMU e-lá-lí i-qí-ip ŠÀ.BA 28 ma-na a-na 50 ḫa-am-ša-tim i-ša-qal 10 ma-na 4.25 GÍN a-na 45 ḫa-am-ša-tim i-ša-qal 2 GÚ 14 ma-na 10 GÍN AN.NA 7 GÍN.TA 20 {TÚG}ku-ta-ni 0.5 ma-na.TA 4 TÚG šu-ru-tim 15 GÍN.TA 1 ANŠE ṣa-la-mu-um ki-ma 0.5 ma-na a-na 30.66666 ma-na KÙ.BABBAR a-na 47 ḫa-am-ša-tim i-dí-a-ba-am DUMU i-dí-in-IŠTAR i-qí-ip u₄-mu-šu-nu ITU.KAM ša ke-na-tim li-mu-um šu-da-a DUMU en-na-nim 8 {TÚG}ku-ta-ni ú 3 TÚG šu-ru-tim i-dí-in-ni-a-tí 5 {TÚG}ku-ta-ni wa-at-ru-tim É.GAL-lúm a-na ší-mì-im il₅-qé-ma 1.66666 ma-na i-na ni-kà-sí ni-ša-kà-an ki-ma 2 {TÚG}ku-ta-ni 7.5 GÍN LÁ 6.5 ŠE KÙ.KI ù 5 GÍN KÙ.BABBAR i-dí-in-ni-a-tí ší-tí {TÚG}ku-ta-ni-kà 17 TÚG ù 1 TÚG šu-ru-um KÙ.BABBAR-áp-šu-nu 0.33333 ma-na.TA ù 10 GÍN KÙ.BABBAR ša šu-ri-im 5.83333 ma-na ší-ti AN.NA-ki-kà 40 ma-na LÁ 10 GÍN KÙ.BABBAR-áp-šu 5 ma-na lu ša ší-tí {TÚG}ku-ta-ni ù šu-ri-im lu ša ší-tí AN.NA-ki-kà 10.83333 ma-na KÙ.BABBAR ṣa-ru-pá-am i li-bi₄ ì-lí-áš-ra-ni ta-dí-in ṭup-pu-šu ša 10.33333 ma-na KÙ.BABBAR ú a-ḫa-ma ša 0.5 ma-na KÙ.BABBAR la-pì-it ITU.1.KAM ku-zal-li li-mu-um šu-da-a DUMU e-na-nim 1.5 GÍN.TA i-na ITU.1.KAM a-na 1 ma-na-im ú-ṣa-áb 5 ANŠE.ḪI.A ša šé-ep ì-lí-áš-ra-ni me-tù